શ્વેતાના પિતા પહેલેથી જ પશુપાલનનો ધંધો કરવા માગતા હતાં પણ તેઓ તેમના મનનું કામ નહતા કરી શક્યા. શ્વેતાએ પોતાના પિતાનું સપનું પૂરું કરવા તેમના જ નામે જાન્યુઆરી, 2016માં ‘પ્રેમ એગ્રો ફાર્મ’ની સ્થાપના કરી. ઉત્તરાખંડના જે વિસ્તારમાં શ્વેતાનું ફાર્મ છે ત્યાં ઘણાં જંગલી જનાવર રહે છે. એટલે શ્વેતાને ચિંતા હતી કે ક્યાંક તે જંગલી જનાવર એ બકરીઓને ખાઈ ન જાય. પરંતુ શ્વેતાએ તેની પરવા કર્યા વગર બેંકથી લોન લઈ 250 બકરીઓની સાથે બિઝનેસની શરૂઆત કરી.